**Scenarij provedbe radionice**

**Naziv radionice:** Videokonferencije u nastavi

**Trajanje radionice:** 180 minuta (3 sata)

**Cilj radionice:** Cilj ove radionice je upoznati odgojno-obrazovne radnike s prednostima korištenja videokonferencija u nastavi i često korištenim alatima te osposobiti polaznike za uporabu alata i videokonferencija u odgojno-obrazovnom procesu.

**Opis radionice:** Polaznici će se upoznati s prednostima korištenja videokonferencija u nastavi. Upoznat će se s često korištenim alatima i osposobiti za uporabu alata i videokonferencija u odgojno-obrazovnom procesu.

**Ishodi učenja:**

Polaznici će nakon radionice moći:

* odabrati prikladan alat za održavanje videokonferencije (osnovna razina digitalnih kompetencija iz područja Digitalni izvori i materijali)
* osigurati potrebne tehničke uvjete za održavanje videokonferencije te prepoznati i otkloniti neke standardne poteškoće koje se pojavljuju tijekom videokonferencijskog prijenosa (osnovna razina digitalnih kompetencija iz područja Profesionalni angažman)
* pravilno i svrsishodno primijeniti videokonferenciju na nastavnom satu (srednja razina digitalnih kompetencija iz područja Učenje i poučavanje i područja Omogućavanje razvoja i usmjeravanje digitalnih kompetencija učenika)
* primijeniti videokonferenciju za profesionalno usavršavanje (osnovna razina digitalnih kompetencija iz područja Profesionalni angažman)

**Ciljana skupina:** svi odgojno-obrazovni djelatnici

|  |  |  |  |  |
| --- | --- | --- | --- | --- |
| Vrijeme trajanja pojedinog dijela obrazovnog sadržaja | Dio obrazovnog sadržaja (teme, podteme) | Opis aktivnosti, metoda i tehnika učenja i poučavanja vezane uz temu/podtemu (vođene aktivnosti i osobne aktivnosti polaznika) | Praćenje i vrednovanje aktivnosti tijekom radionice | Nastavna sredstva i pomagala te drugi izvori i instrumenti potrebni za izvedbu |
|  | | | | |
| 10 min. | Uvod | Predavač daje polaznicima potpisnu listu.  Predavač kratko prezentira projekt **e-Škole** i potom opisuje **sadržaj** radionice. |  |  |
| 5 minuta | Videomamac | Predavač prikazuje učiteljima videomamac. |  | Prezentacijsko računalo, ekran, zvučnik |
| 20 minuta | Što su videokonferencije?  Tehnički aspekti videokonferencija  Primjena videokonferencija u obrazovanju | Potiče se  motivacijski razgovor s učiteljima:    Kako kontaktirate sa svojim prijateljima/kolegama/obitelji koji ne žive u istom mjestu kao i vi?  Koji je uobičajen način komunikacije koji koristite?  Komunicirate li i putem Skype ili sl. programa koji omogućavaju i prijenos slike?  Kako ste komunicirali s učenicima tijekom nastave na daljinu?  Uviđate li neke prednosti toga načina komunikacije?  (upoznavanje pojma videokonferencije)  Možemo li videokonferenciju primijeniti i u nastavi i jeste li ju bili u prilici primijeniti tijekom nastave na daljinu?     * Učiteljima se demonstrira kratak video isječak primjera dobre prakse, tj. primjer videokonferencije na jednom nastavnom satu.   (isječak je iz videokonferencija OŠ Horvati i OŠ Prečko tijekom videokonferencija tijekom niza nastavnih predmeta). | Uključivanje svih polaznika u diskusiju te refleksija. Poticanje manje aktivnih polaznika na aktivnost. Bilježenje eventualnih pitanja. | Prezentacijsko računalo, ekran, zvučnik |
| 30 minuta | Videokonferencija kao nastavna metoda – korak po korak | Upoznavanje učitelja s primjenom videokonferencije  kao metode učenja u nastavi te s pripremanjem videokonferencije po etapama:   1. **Pronalaženje partnera za videokonferencije** 2. Potrebni tehnički uvjeti 3. Odabir tema 4. Priprema učenika 5. Priprema učitelja 6. Nepredviđene poteškoće i njihovo otklanjanje 7. Realizacija 8. Diseminacija |  | Prezentacijsko računalo, ekran, zvučnik |
| 15 minuta | Pauza | Drugi dio edukacije |  |  |
| 30 minuta | Adobe Connect | Predavač polaznicima demonstrira odabrani videkonferencijski alat Adobe Connect.   1. Pokretanje alata 2. Spajanje zvuka 3. Utišavanje zvuka 4. Spajanje kamere 5. Sudjelovanje u čavrljanju 6. Bilješke 7. Pitanja i odgovori 8. Razmjena dokumenata 9. Prikaz ekrana 10. Dijeljenje radne površine 11. Davanje ovlasti prezentera ili domaćina sudionicima 12. Snimanje videokonferencije   Predavač demonstrira i objašnjava aktivno i praktično sve nabrojano u prethodno otvorenoj virtualnoj sobi (u dogovoru s CARNETom kojem se predaje zahtjev za otvaranjem) pod nazivom: eŠkole-Videokonferencije u nastavi. | Praćenje rada polaznika te odgovaranje na pitanja polaznika I rješavanje eventualnih prepreka u primjeni. | Prezentacijsko računalo, ekran, zvučnik, Adobe Connect  Računala, svučnici, mirkofoni i slušalice za svakog polaznika. |
| 40 minuta | Vježba / Praktičan rad  Adobe Connect | Sudionici radionice se svojim elektroničkim identitetom uključuju u virtualnu sobu koju je predavač prethodno otvorio te koristi za radionice. Svi sudionici radionice u virtualnoj sobi pod vodstvom predavača praktično provode postavljene zadatke:   1. Pristup virtualnoj sobi 2. Status polaznika (polaznik, prezenter, domaćin) 3. Postavljanje kamere i mirkofona u aktivno stanje 4. Stavljanje kamere i mikrofona u neaktivno stanje 5. Sudjelovanje u čavrljanju 6. Sudjelovanje u opciji pitanja i odgovora 7. Pisanje zabilješke 8. “Dizanje ruke” – javljanje za riječ 9. Postavljenje dokumenata u alat te pokretanje istih 10. Dijeljenje radne površine 11. Aktivno sudjelovanje – domaćin 12. Aktivno sudjelovanje – prezenter   S obzirom na broj sudionika potrebno je otvoriti nekoliko virtualnih soba u Adobe Connectu kako bi vježba sudionicima bila olakšana.  Detaljan opis:  Ovaj dio sastoji se od dva dijela:  1. Demonstracije mogućnosti alata  2. Rada u virtualnim skupinama    Predavač ulazi u unaprijed otvorenu virtualnu sobu u kojoj je on domaćin (host). Demonstrira mogućnosti alata:     * Status polaznika (polaznik, prezenter, domaćin) * Postavljanje kamere i mirkofona u aktivno stanje * Stavljanje kamere i mikrofona u neaktivno stanje * Sudjelovanje u čavrljanju * Sudjelovanje u opciji pitanja i odgovora * Pisanje zabilješke * “Dizanje ruke” – javljanje za riječ * Postavljenje dokumenata u alat te pokretanje istih * Dijeljenje radne površine * Aktivno sudjelovanje – domaćin * Aktivno sudjelovanje – prezenter   Nakon demonstracije sudionici se svojim elektroničkim identitetom uključuju u virtualnu sobu koju je predavač prethodno otvorio. Broj  otvorenih soba ovisi o broju polaznika radionice. Sada slijedi rad u virtualnim skupninama.    Posebna napomena: Sudionici se ne moraju fizički pomicati i sjediti u skupinama. Oni će biti u virtualnim skupinama i upravo će i to  pokazati da iako nisu fizički jedni kraj drugih mogu zajedno raditi  (makar bili fizički udaljeni).  Kako predavač ne može biti u nekoliko soba te aktivno raditi u svakoj, a preporuča se da sudionici rade u virtualnim skupinama rad se odvija ovako:  Predavač se prijavljuje u virtualnu sobu, jednog od sudionika  označava domaćinom (što je ujedno i vježba za sudionike) te napušta sobu. Tako napravi u svakoj skupini. Skupine zatim samostalno nastave raduz stalnu kontrolu i pomoć predavača.  Zadatak svake skupine je da se kroz mogućnosti koje pruža alat  dogovore temu koju bi zajedno proveli koristeći videokonferenciju.  Zajedno trebaju pripremiti kratku prezentaciju, video ili dokument koji će imati osnovne ideje teme koju su odabrali. Dokument trebaju  podijeliti u virtualnoj sobi. | Praćenje rada polaznika te odgovaranje na pitanja polaznika I rješavanje eventualnih prepreka u primjeni. | Prezentacijsko računalo, ekran, zvučnik, Adobe Connect  Računalo, zvučnik, mikrofon, slušalice za svakog polaznika. |
| 20 minura | Videokonferencijski alati: Webex Meeting, Skype, MS Teams | Predavač nakon vježbe u kojoj su polaznici samostalno koristili Adobe Connect pokazuje učiteljima Webex Meeting, Skype te polaznici mogu probati i ove alate što će im zasigurno biti lakše nakon što su upoznali detaljno Adobe Connect. Predavač kratko spominje i MS Teams (umjesto Skype for Business).  Predavač poziva sudionike na primjenu te prikazuje afirmacijski video kolege iz Kanade (MM4). | Praćenje rada polaznika.  Odgovaranje na pitanja polaznika. | Prezentacijsko računalo, ekran, zvučnik, Adobe Connect  Računalo, zvučnik, mikrofon, slušalice za svakog polaznika |
| 10 minuta | Kraj | **Evaluacijski upitnik**  Predavač provjerava jesu li se svi polaznici potpisali na potpisnu listu. |  | Prezentacijsko računalo, ekran |

Scenarij videomamca:

Video započinje  animacijom Zemlje koja se okreće. Zemlja se okreće i zaustavlja na području pojedinih zemalja, odnosno gradova.

1. Zemlja se zaustavlja, pokazuje se fotografija Londona te se pojavljuje video kolegice Mine Patel, voditeljice videokonferencija u Londonu. Ona u kratkom videu govori kako se videokonferencijama možemo surađivati, provoditi projekte, upoznati europske škole, zajedno obraditi niz tema. Kolegica govori na engleskom, a na ekranu je prijevod.
2. Slijedi ponovo animacija Zemlje koja se kreće i sada zaustavlja u New Yorku gdje se javlja kolega Rene Carver, pokretač niza videokonferencija i posljednjeg MegaconferenceJunior. Poziva na projekte, videokonferencije u kojima govore eksperti o globalnim problemima (okoliš i sl.)
3. Slijedi ponovo animacija Zemlje koja se zaustavlja u Taiwanu te se javlja kolegica Meimei Shih, voditeljica niza videokonferencija na svjetskoj razini gdje su zajedničke teme zdrava hrana, tradicijski običaji i sl.
4. Na kraju se animacija zaustavlja u Republici Hrvatskoj gdje učitelj/ica govori kako se videokonferencijom provodimo nastavu i primjenu u svim predmetima. Govori se i da Carnet svima omogućava Adobe Connect. Za kraj, učiteljica govori: Upoznajmo videokonferencijske alate, odaberimo temu i krenimo“.